Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 176/15/4401	Komárno, 8.6.2015
EEČ : 2-30-101-2015

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Komárno
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa  15. 04. 2015 od 12.30 h do 14.00 h  v obci XXXXX,  po požití alkoholu slovne zaútočil na XXXXX, nar. XXXXX trvale bytom XXXXX a svoju družku XXXXX, nar. XXXXX trvale bytom XXXXX a opakovane slovami „zabijem Vás, zabijem Vás“   sa im vyhrážal, pričom sa zaháňal v ruke držiac kovové kladivo s drevenou násadou na XXXXX, ktoré vyhrážky u XXXXX a u XXXXX vzbudili dôvodnú obavu, že budú uskutočnené, pričom ku zraneniu osôb nedošlo

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
      Uznesením povereného príslušníka PZ Obvodného oddelenia XXXXX Odboru poriadkovej polície  Okresného riaditeľstva Policajného zboru v XXXXX (ďalej len „policajt“) pod ČVS: ORP - 271/HU-KN-2015  bolo dňa 15.04. 2015 podľa § 199 odsek 1 Trestného poriadku začaté trestné stíhanie a podľa § 206 odsek 1 Trestného poriadku vznesené obvinenie XXXXX pre prečin nebezpečné vyhrážanie podľa § 360 odsek 1, odsek 2 písmeno b) Trestného zákona s poukazom na ustanovenie § 138 písmeno a) Trestného zákona a § 139 odsek 1 písmeno c), písmeno e) Trestného zákona na tom skutkovom základe, že 
dňa 15.04. 2015 od 12.30 hod do 14.00 hod v obci XXXXX, XXXXX,  po požití alkoholu slovne zaútočil na XXXXX, nar. XXXXX, trvale bytom XXXXX, XXXXX a svoju družku XXXXX, nar. XXXXX, trvale bytom XXXXX a opakovane slovami „zabijem Vás, zabijem Vás“   sa im vyhrážal, pričom sa zahá¨ľal v ruke držiac kovové kladivo s drevenou násadou na XXXXX, ktoré vyhrážky u XXXXX a u XXXXX vzbudili dôvodnú obavu, že budú uskutočnené, pričom ku zraneniu osôb nedošlo.   

       Trestné stíhanie obvineného bolo odôvodnené výpoveďou poškodeného XXXXX v ktorom vyhrážky obvineného opísané v skutkovej vete uznesenia o vznesení obvinenia, vzdudili dôvodnú obavu o život a zdravie jeho ako aj jeho dcéry XXXXX, družky obvineného, nakoľko obvinený býva pod vplyvom alkoholu agresívny, čím je jeho správanie nepredvídateľné.  Poškodená XXXXX, družka obvineného, využila právo odoprieť vypovedať.  Obvinený vo svojej výpovedi poprel spáchanie skutku tvrdiac, že medzi ním a otcom, jeho družky - poškodeným XXXXX došlo k hádke kvôli cigaretám, ktoré poškodený od neho žiadal, a on mu ich odmietol dať. Nikomu sa nevyhrážal a ani sa nezaháňal kladivom.  

          Obvinený  bol v minulosti súdne trestaný za páchanie trestnej činnosti majetkového ako aj násilného charakteru, v registri trestov má doposiaľ 15 záznamov. Naposledy bol trestným rozkazom Okresného súdu XXXXX zo d¨ľa 05.12. 2013 spisová značka 1T/121/13, právoplatným dňa 05.12. 2013 uznaný vinným z prečinu nebezpečné vyhrážanie podľa § 360 odsek 1, odsek 2 písmeno a), písmeno b) Trestného zákona, ktorého sa mal dopustiť dňa 25.07. 2013  voči svojej družke, poškodenej XXXXX, ktorej sa vyhrážal zabitím. Obvinenému bol uložený trest odňatia slobody vo výmere 1 rok  6 mesiacov so zaradením do ústavu na výkon trestu odňatia slobody so stredným stupňom stráženia a ochranné liečenie psychiatrické ústavnou formou.

         Na základe vyššie uvedených skutočností bolo obvinenému dôvodne vznesené obvinenie, že sa svojej družke ako aj jej otcovi vyhrážal zabitím spôsobom vzbudzujúcim dôvodnú obavu o život a zdravie.

         Z výsledkov vyšetrovania v ďalšom konaní však vyplynulo, že skutok, z ktorého je obvinený XXXXX, sa nestal. Dňa 29.05. 2015 vypočutá poškodená XXXXX uviedla, že sa jej druh - obvinený XXXXX, od prepustenia z posledného výkonu trestu odňatia slobody správal slušne. V deň, keď jej otec XXXXX zavolal políciu, sa obvinený nikomu nevyhrážal a nemal v ruke nijaké kladivo. Dôvodom prečo jej otec krivo vypovedal bolo, že ich chce rozdeliť, tak ako rozdelil aj bratovu rodinu. Jej otec XXXXX sa správal konfliktne, provokoval obvineného, pričom pred jeho prepustením z výkonu trestu odňatia slobody vyhlasoval, že obvineného v dome nechce. Výpoveď poškodenej XXXXX je objektivizovaná výpoveďou poškodeného XXXXX, ktorý dňa 04.06. 2015 zmenil svoju predchádzajúcu výpoveď tvrdením, že v ten deň, keď zavolal políciu sa nič nestalo. Obvinený sa nevyhrážal zabitím a nedržal v rukách kladivo. Dôvodom prečo podal trestné oznámenie a tvrdil, že sa obvinený vyhrážal zabitím zaháňajúc sa kladivom bolo, to že mal strach, či sa obvinený nebude vyhrážať, pretože v predmetný deň bol pod vplyvom alkoholu. Aktuálne preto neexistuje usvedčujúci dôkaz, ktorý by umožnil postaviť obvineného pred súd.

         Vzhľadom na uvedenú zmenu dôkaznej situácie doručil vyšetrovateľ dňa 05.06. 2015 Okresnej prokuratúre XXXXX návrh na zastavenie trestného stíhania obvineného XXXXX. 

         Podľa § 215 odsek 1 písmeno a) Trestného poriadku prokurátor zastaví trestné stíhanie, ak je nepochybné, že sa nestal skutok, pre ktorý sa vedie trestné stíhanie. 

          S poukazom na vyššie citované ustanovenie Trestného poriadku bolo potrebné rozhodnúť tak, ako je to uvedené vo výrokovej časti tohoto uznesenia. 

        Podozrenie, že XXXXX obvineného krivo obvinil zo spáchania skutku, ktorý sa nestal, bude predmetom osobitného konania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Martina Čambalová
prokurátorka